**Για τη Β' Τάξη.( Β1 και Β3)( Από την κ. Φιλιππάκη)**

Να γράψετε την εξής Έκθεση : Σελ. 97, Διαβάζω και γράφω, θέμα 2.

Θα σας βοηθήσει το παρακάτω υλικό:

1) Σημειώσεις γενικά για τα ΜΜΕ

2) Ενδεικτικό σχεδιάγραμμα ανάπτυξης του θέματος

**1) Σημειώσεις γενικά για τα ΜΜΕ**

**6η Ενότητα: Παρακολουθώ, ενημερώνομαι και ψυχαγωγούμαι από διάφορες πηγές ( ΜΜΕ)**

**ΜΜΕ**: μέσα επικοινωνίας που μεταφέρουν ειδήσεις σε μεγάλες μάζες ανθρώπων ( μαζικά μέσα )

εφημερίδες - περιοδικά : έντυπος τύπος ( έντυπη δημοσιογραφία )

ραδιόφωνο, τηλεόραση, διαδίκτυο : ηλεκτρονικός τύπος ( ηλεκτρονική δημοσιογραφία )

**Λειτουργίες - σημασία των ΜΜΕ**

**Πληροφόρηση / ενημέρωση** : παρουσιάζουν τις εσωτερικές και διεθνείς πολιτικές εξελίξεις, τα κοινωνικά γεγονότα, ειδήσεις για οικονομικά θέματα, ανακοινώσεις, διαφημίσεις, αγγελίες...........

**Πολιτική λειτουργία** : ο τύπος παλιά λεγόταν "τέταρτη εξουσία" γιατί ελέγχει τις άλλες τρεις, δηλαδή την εκτελεστική, τη νομοθετική και τη δικαστική.

Πώς ελέγχει ο τύπος αλλά και τα άλλα ΜΜΕ την πολιτική εξουσία : ασκούν κριτική στις πράξεις και αποφάσεις των πολιτικών προσώπων, αποκαλύπτουν και καταγγέλλουν τις αυθαιρεσίες , τις καταχρήσεις και τα σκάνδαλα, προστατεύουν έτσι τη δημοκρατία και πολιτικοποιούν τον πολίτη δηλαδή καλλιεργούν το ενδιαφέρον του για τα πολιτικά ζητήματα και συμβάλλουν στη διαμόρφωση των πολιτικών του αντιλήψεων ( με τα πολιτικά άρθρα/ εκπομπές/ σχόλια/ συνεντεύξεις ................. )

**Μορφωτική/ πνευματική**: παρέχουν ι πληροφορίες - γνώσεις για όλα τα θέματα( επιστήμη, τέχνη, τεχνολογία, ιστορία, κοινωνία ............ ) αλλά καλλιεργούν επίσης τη σκέψη, τον προβληματισμό, την κρίση, τη γλωσσική έκφραση , προβάλλουν πρότυπα ζωής

**Ψυχαγωγική**: κυρίως τα ηλεκτρονικά μέσα παρέχουν εύκολη και φθηνή διασκέδαση - σήριαλ, κινηματογραφικές ταινίες, θεατρικά έργα, μουσικά προγράμματα, παιχνίδια

**Κοινωνική**: διαφωτίζουν και ευαισθητοποιούν την κοινή γνώμη για τα κοινωνικά προβλήματα ( φτώχεια, εγκληματικότητα, ναρκωτικά )

**Αρνητικά φαινόμενα στα ΜΜΕ**

* Παραπληροφόρηση: μεταδίδουν πληροφορίες που δεν είναι εξακριβωμένες, διογκώνουν κάποιες ειδήσεις ή αποσιωπούν άλλες
* Προπαγάνδα: υπερπροβάλλουν συγκεκριμένα πρόσωπα ή πολιτικές απόψεις γιατί λαμβάνουν από αυτά οικονομικά ή άλλα οφέλη
* Κιτρινισμός: σκανδαλοθηρικά και συκοφαντικά δημοσιεύματα που αποπροσανατολίζουν από τα σοβαρά ζητήματα ,καταλύουν κάθε έννοια ηθικής, προβάλλουν λανθασμένα πρότυπα, ενισχύουν τη βία.

**Προϋποθέσεις για την ορθή λειτουργία των ΜΜΕ**

Τ α ΜΜΕ πραγματοποιούν όλες τις παραπάνω θετικές λειτουργίες όταν :

* παρουσιάζουν τα γεγονότα με αμεροληψία και αντικειμενικότητα
* δεν ασκούν λογοκρισία
* σέβονται την ιδιωτική ζωή των ανθρώπων
* δεν παρέχουν αρνητικά πρότυπα προβάλλοντας τη βία ή άσεμνα θεάματα
* δεν εξυπηρετούν οικονομικά ή πολιτικά συμφέροντα

2) **Ενδεικτικό σχεδιάγραμμα**

**ΕΚΘΕΣΗ : Διαβάζω και γράφω , 2 (σελ. 97.)**

ΘΕΜΑ: Συμμετέχετε σε μια συζήτηση στην οποία εσείς και οι συμμαθητές σας κατηγορείτε συνεχώς την ελληνική τηλεόραση για τα προγράμματα της. Αποφασίζετε να γράψετε ως συμβούλιο της τάξης μια επιστολή διαμαρτυρίας προς τους διευθυντές των σημαντικότερων τηλεοπτικών σταθμών.

Αξιότιμε κύριε Διευθυντά

Το μαθητικό συμβούλιο της Β’ τάξης του 5ου Γυμνασίου Ηλιούπολης σας στέλνουμε αυτή την επιστολή , γιατί θέλουμε να εκφράσουμε τη δυσαρέσκεια μας για την ποιότητα ορισμένων προγραμμάτων του τηλεοπτικού σταθμού σας.

α) η κατάσταση στα δελτία ειδήσεων

η επιλογή και ο τρόπος παρουσίασης των ειδήσεων

στόχος

όχι η ενημέρωση αλλά ο εντυπωσιασμός

παραδείγματα

τι και πώς παρουσιάζεται

εγκληματικές πράξεις υπερβολή

βιαιότητες φανατισμός

ακρότητες έλλειψη αντικειμενικότητας

προκλητικά θέματα .........................................

................................

β) η κατάσταση στα άλλα είδη εκπομπών

«εύπεπτο» θέαμα που απευθύνεται στην κουτσομπολίστικη διάθεση των τηλεθεατών

Χαμηλού επιπέδου ψυχαγωγία

Παραδείγματα:

ριάλιτι : εξευτελίζουν όσους συμμετέχουν (εικόνες αγένειας, μικροπρέπειας, ανταγωνισμού)

σήριαλ: εξωπραγματικά θέματα - υπερβολές – σκηνές βίας

.........................................................................................................

Η τηλεόραση έχει τη δύναμη να επηρεάζει τον τηλεθεατή

Προτάσεις :

ειδήσεις σοβαρή και αντικειμενική ενημέρωση

εκπομπές να καλλιεργούν πνευματικά, ηθικά και αισθητικά τον άνθρωπο

( σοβαρές συζητήσεις, ταινίες, ποιοτικά μουσικά προγράμματα, ντοκιμαντέρ... )

Επίσης μπορείτε να κάνετε τις παρακάτω **ασκήσεις επανάληψης**

**ΑΣΚΗΣΕΙΣ ΕΠΑΝΑΛΗΨΗΣ**

**Mυτιλήνη. Λιμάνι τέχνης και πολιτισμού**

**Τ**ο τρίτο σε έκταση νησί της χώρας είναι συνδεδεμένο με την ιστορία, την τέχνη και τον πολιτισμό. Τόσο στα αρχαία χρόνια όσο και στα νεότερα δεν έλειψαν από τη Λέσβο σπουδαίοι πνευματικοί άνθρωποι, από τον Πιττακό (ένας από τους εφτά σοφούς), τη Σαπφώ, τον Αλκαίο και το Θεόφραστο, έως τους Εφταλιώτη, Βενέζη.

Νησί θαυμάσιας αρχιτεκτονικής (περίπου τρεις χιλιάδες κτίσματα έχουν κριθεί διατηρητέα μόνο μέσα στην πρωτεύουσα!). Από τα πλέον δασοσκεπή νησιά της Ελλάδας, η Λέσβος παρουσιάζει θαυμάσιες βλαστικές εναλλαγές (ελαιώνες, αμπέλια, πεύκα, βελανιδιές, καστανιές, έλατα κ.ά.). Αξίζει να επισκεφθείτε τα απολιθωμένα δάση με κορμούς είκοσι και πλέον εκατομμυρίων ετών που υπάρχουν κυρίως στην περιοχή μεταξύ Σιγρίου-Άντισσας-Ερεσού. Κάθε σημείο του νησιού, κάθε ακτή, κάθε χωριό είναι και μια έκπληξη· η ομορφιά είναι διάσπαρτη. Εντυπωσιάζουν οι κόλποι της Γέρας και της Καλλονής, που εισχωρούν τόσο βαθιά στο νησί, ώστε μοιάζουν με λιμνοθάλασσες! Είναι θαυμάσιος ο γύρος του νησιού. Ξεκινώντας από το ανατολικό σημείο, σταματά κανείς στη Σκάλα Συκαμιάς και απολαμβάνει φρέσκο ψάρι δίπλα ακριβώς στην περίφημη εκκλησία της Παναγιάς της Γοργόνας. Διασχίζει το Μανταμάδο και φτάνει στη Μήθυμνα (Μόλυβο) και την Πέτρα στα βόρεια. Στη συνέχεια, κατεβαίνει στην Άντισσα, το πανέμορφο Σίγρι, την Ερεσό, την Καλλονή, τον Πολιχνίτο, το Πλωμάρι και στα ορεινά στην πανέμορφη Αγιάσο. Σε όποιο χωριό, σε όποια ακτή, η καθαριότητα και η ομορφιά πανταχού παρούσες. Χαίρεσαι να κολυμπάς και να ταξιδεύεις. Υψηλός είναι επίσης ο πολιτισμός της γεύσης, με γνήσια παραδοσιακά προϊόντα και συνταγές αιώνων. Λείψανα της Αρχαιότητας και της Ενετοκρατίας παντού. Νησί ταυτόσημο της τέχνης και της φυσικής ομορφιάς.

περ. «Γεωτρόπιο», εφημ. *EΛΕΥΘΕΡOΤΥΠΙΑ*, 2004

1. Να βρείτε το υποκείμενο των υπογραμμισμένων ρημάτων και να γράψετε τη μορφή του( ουσιαστικό, αντωνυμία κλπ )

...................................................................................................................................................................................

.....................................................................................................................................................................................

........................................................................................................................................................................................

....................................................................................................................................................................................

2. '"Εντυπωσιάζουν οι κόλποι της Γέρας και της Καλλονής": Γράψτε την πρόταση μεταφέροντας το ρήμα στους παρελθοντικούς χρόνους.

................................................. / ...................................................... /.......................................................

3. "Σταματά κανείς στη Σκάλα Συκαμιάς": Γράψτε το ρήμα της πρότασης στους χρόνους που σχηματίζονται με το αοριστικό θέμα.

........................................ / .............................................

....................................... / .............................................. /..................................................

4. Στις παρακάτω προτάσεις να αναγνωρίσετε την έγκλιση των ρημάτων και να επιλέξετε τη σημασία τους από την παρένθεση.( πραγματικό, παραχώρηση, πιθανό, προτροπή, ευχή )

α. Ακολουθήστε το μονοπάτι με τις άσπρες πέτρες.

β.Η Λέσβος παρουσιάζει θαυμάσιες βλαστικές εναλλαγές.

γ. Μακάρι να πάμε στο απολιθωμένο δάσος.

5. Σε ποιες από τις παρακάτω σύνθετες λέξεις υπάρχουν αχώριστα μόρια;

δασοσκεπή , εισχωρούν, λιμνοθάλασσες, απολαμβάνει, εξερευνώ, φωτοσύνθεση, πεζογέφυρα, περιβάλλον

6. Αναλύστε τις παρακάτω σύνθετες λέξεις στα συνθετικά τους και γράψτε τι μέρος του λόγου είναι το β' συνθετικό.

χορτοφάγος, ξεροκέφαλος, νοτιοδυτικά, τραπεζομάντιλο, στιχουργός, πανωλεθρία, λαχειοπώλης

7 . Στις παρακάτω προτάσεις να υπογραμμίσετε τις αντωνυμίες και να αναγνωρίσετε το είδος ( προσωπική, κτητική κ.λ.π. ) και το συντακτικό τους ρόλο ( υποκείμενο, αντικείμενο κ.λ.π. )

Της φανέρωσε το μυστικό του.

Ήθελαν να με φιλοξενήσουν με κάθε γενναιοδωρία.

Γνωρίζουμε το ανέκδοτο με εκείνο τον Αθηναίο που ζήτησε από τον Αριστείδη να γράψει το ίδιο το όνομα του πάνω σε ένα όστρακο.

Κατέληξε ότι αυτά τα χρώματα την ικανοποιούσαν.

Όποιος θέλει ας δοκιμάσει..

Για την παραγωγή όλων αυτών των θαυμαστών πραγμάτων , που βελτίωσαν πάρα πολύ τη ζωή μας , χρειάζονται ολοένα περισσότερα μέταλλα και ενέργεια.

8 . Στις παρακάτω προτάσεις να υπογραμμίσετε τα επίθετα και έπειτα να γράψετε στον παρακάτω πίνακα το συγκριτικό και υπερθετικό βαθμό στο μονολεκτικό τύπο.

Ο ζωγράφος χρησιμοποίησε έντονα χρώματα.

Έμεινε λίγες μέρες στο χωριό.

Η εταιρεία προσέλαβε προσωπικό για πλήρη απασχόληση.

Το επιχείρημα σου είναι σαφές.

|  |  |
| --- | --- |
| **Συγκριτικός βαθμός** | **Υπερθετικός βαθμός** |
|  |  |
|  |  |
|  |  |
|  |  |

9 . Στις παρακάτω προτάσεις να βρείτε τον α' και β όρο σύγκρισης.

Καλύτερα να πάμε βόλτα παρά να δούμε τηλεόραση.

Οι επιχειρηματίες κερδίζουν περισσότερα χρήματα από τους δημοσίους υπαλλήλους.